Свещената вода бликва от Голямата базилика в Плиска
Конструкторите започват работа по свещения кладенец, ротондата и баптистериумаДържавното финансиране ще стигне само донякъдеРеставрацията на Голямата базилика в Плиска е подновена. Първата задача е свещената вода да бъде отведена до ротондата, за да могат хората да си взимат от нея. Това обяви пред “Труд” директорът на Националния исторически музей проф. Божидар Димитров.Голямата базилика е най-големият християнски храм в Европа до XV век. Тя е майка на всички български църкви и на всички православни църкви в Източна Европа. Кладенецът там бе открит през 2015 г., а Божидар Димитров обяви водата в него за свещена. Според него баба Ванга предрекла, че България ще се оправи, когато се доизгради Голямата базилика и от кладенеца текне вода.“Ще се справим първо със свещената вода, около която се вдигна толкова шум. Ще направим свещения кладенец и с тръбопровод ще изведем водата, както е било едно време. В средата на големия двор, е имало ротонда. Тя е била с няколко колони и с каменен балдахин отгоре. Там ще има камък, от който ще тече водата, за да могат хората да си взимат от нея”, обясни историкът.По думите му ще се наблегне и на възстановяването на баптистериума, където се кръщават по 13-14 деца всяка събота и неделя, когато времето позволява.Финансирането е частично от държавата. “Засега средства има, но ще се работи интензивно и ще свършат бързо. Затова ще разчитаме и на дарения”, посочи още директорът на НИМ. Източник: Труд Следваща статия:Хасан и Ибрахим на конкурс в Дюселдорф Коментари Видео на деня